interakcie liečiv
Dobrý deň,koľko hodín po podaní intravenozne Gluk 5% + Novalgin + Ketanol + Guajacuran + MgsSo 4% a svalovo Mabron, viem užiť Fluco sandoz? A koľko po požití Fluco sandozu viem sa vrátiť k analgetickej liečbe spomenutej vyššie aby som sa vyhla alergickej reakcii?ďakujem veľmi pekne vopred za pomoc!
Dobrý deň,
ďakujeme za Vašu otázku.
Medzi Vami užívanými liekmi je popisovaných niekoľko klinicky významných interakcií.
Konkrétne interakcia medzi liečivami Fluco Sandoz a Marbron si vyžaduje monitoring pacienta a v prípade potreby úpravu dávok liečiv alebo dočasné prerušenie súbežného užívania. Odstup v užívaní liekov nemá na výskyt alergickej reakcie vplyv. Pokiaľ máte na mysli interakciu, tak vzhľadom na dlhý eliminačný polčas liečiva flukonazol (Fluco Sandoz) a jeho prítomnosť v tkanivách aj niekoľko dní po jeho podaní nemá časový rozostup v priebehu dňa vplyv na riziko interakcie.
V prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
Prajem pekný zvyšok dňa.
S pozdravom
PharmDr. Patrícia Čečková